અયોધ્યામાં રામ મંદિરના નિર્માણમાં કેન્દ્ર અને રાજ્ય સરકાર કોઈ રસ લેતી નથી તેવી લાગણી વ્યક્ત કરનારા સંતો-મહંતોને ઉત્તરપ્રદેશના મુખ્યમંત્રી યોગી આદિત્યનાથે સોમવારે એવી બાંહેધરી આપી હતી કે અયોધ્યામાં જ રામમંદિરનું નિર્માણ થશે પણ તેના માટે તેમણે ધીરજ રાખવી પડશે. ઘણાં સંતોએ યોગીને આ મામલે ઘેરવાનો પ્રયાસ કર્યો હતો. મહંત નૃત્યગોપાલદાસની ૮૦મી જન્મજયંતિ ઉજવવા માટે આ તમામ સંતો એકત્ર થયા હતા. ગોપાલદાસ મણિરામદાસ ચાવણી પીઠના અધ્યક્ષ છે. આદિત્યનાથને આ કાર્યક્રમમાં મુખ્ય મહેમાન તરીકે બોલાવાયા હતા.